APSTIPRINU

Cēsu novada izpilddirektora vietniece

Baiba Eglīte

15.03.2023.

15.03.2023. Nr.123

KONKURSA NOLIKUMS

# Cēsu novada Centrālās administrācijas

# Attīstības pārvaldes projektu ieviešanas un uzraudzības nodaļas

# vadītāja

# amata pretendentu atlasei

# Izdots saskaņā ar

# Pašvaldības likuma 20.panta piekto daļu

**I Vispārīgie noteikumi**

1. Nolikums nosaka kārtību, kādā tiek organizēts atklāts konkurss uz Cēsu novada Centrālās administrācijas Attīstības pārvaldes projektu ieviešanas un uzraudzības nodaļas vadītāja (turpmāk – nodaļas vadītājs) amata konkursu izsludināšanas un norises kārtību, kā arī pretendentu iesniegto pieteikumu vērtēšanas kārtību.

2. Konkursa mērķis - izvēlēties atbilstošāko pretendentu nodaļas vadītāja amatam.

3. Konkursa uzdevums ir izvērtēt pretendentu profesionālo sagatavotību un atbilstību nodaļas vadītāja amatam.

4. Konkursa pretendentu vērtēšana notiek divās vai vairāk kārtās.

5. Pretendentu atlase notiek komisijas sēdēs, kuras protokolē komisijas sekretārs.

6. Konkursu organizē konkursa komisija (turpmāk - komisija) priekšsēdētāja un 2 (divu) locekļu sastāvā, kas izveidota ar izpilddirektora vietnieka rīkojumu. Komisijas sastāvs var tikt mainīts gadījumā, ja tam ir objektīvi iemesli. Komisijas sēdes vada komisijas priekšsēdētājs.

7. Pretendenta atbilstību nodaļas vadītāja amata prasībām nosaka atbilstoši šajā Nolikumā noteiktajiem vērtēšanas kritērijiem un pretendenta iesniegtajiem dokumentiem.

8. Darba sludinājums tiek publicēts Cēsu novada pašvaldības interneta vietnē [www.cesis.lv](http://www.cesis.lv) sadaļā „Vakances” un Cēsu novada apvienības pārvalžu sociālajos saziņas līdzekļos, platformās, informatīvajos izdevumos. Darba sludinājums tiek publicēts Nodarbinātības valsts aģentūras vakanču portālā.

# II Vecākā projektu vadītāja galvenie amata pienākumi un pretendentiem izvirzītās prasības

1. Nodaļas vadītāja galvenie amata pienākumi:
   1. pārvaldīt un koordinēt Cesu novada pašvaldības projektu portfeli;
   2. plānot un vadīt struktūrvienības (nodaļas) darbu;
   3. plānot, organizēt, kontrolēt investīciju projektu, tajā skaitā lielu, sarežģītu un/vai nestandarta projektu sagatavošanu, ieviešanu un uzraudzību;
   4. risināt ar finansēm saistītus jautājumus projektos;
   5. nodrošināt sadarbību ar projektu uzraugošajām iestādēm;
   6. analizēt jaunu projektu ieviešanas un attīstīšanas iespējas;
   7. organizēt projektā iesaistītā administratīvā personāla darbu;
   8. sekot un informēt par pieejamiem finanšu avotiem, fondiem, atbalsta programmām un pamatprincipiem finansējuma saņemšanai, izvērtēt dokumentu projektus un sniegt priekšlikumus atbildīgajām institūcijām atbalsta programmu izstrādes procesā;
   9. dalība investīciju projektu darba grupās, iepirkumu komisijās u.c.

# Prasības pretendentiem:

Nodaļas vadītāja amata kandidātam tiek izvirzītas šādas izglītības un profesionālās pieredzes prasības:

* 1. augstākā izglītība, vēlams projektu vadības, uzņēmējdarbības vadības vai sociālajās zinātnēs;
  2. vismaz trīs gadu pieredze projektu plānošanā, koordinēšanā un īstenošanā un / vai projektu vadības grupas sastāvā;
  3. normatīvo aktu un pašvaldības saistošo noteikumu  pārzināšana darbības jomā
  4. pieredze darbā ar publiskā sektora (valsts, pašvaldību iestāžu) projektiem ir vērtējama kā priekšrocība;
  5. labas angļu valodas zināšanas sarunvalodas līmenī.

1. Amata kandidātam nepieciešamās kompetences:
   1. Rūpes par kārtību, precizitāti un kvalitāti;
   2. Orientācija uz attīstību (vēlme mācīties, apgūt jaunus rīkus, metodes);
   3. Orientācija uz rezultātu sasniegšanu (pašiniciatīva, atbildība);
   4. Darbs komandā;
   5. Attiecību veidošana un uzturēšana (labas saskarsmes prasmes).
2. Konkursā var piedalīties un par tā uzvarētāju kļūt pretendents, kurš iesniedzis pieteikumu kopā ar visiem nepieciešamajiem pretendentu atlases dokumentiem un atbilst konkursa pretendentu atlases kritērijiem.
3. Pieteikumu ar norādi „Projektu nodaļas vadītājs” var iesniegt personīgi (Cēsu novada pašvaldības Cēsu novada centrālajā administrācijā, Raunas  iela 4, Cēsis, Cēsu novads, LV-4101), ar pasta starpniecību (Raunas iela 4, Cēsis, LV-4101) vai elektroniski sūtot uz e-pastu [vakances@cesunovads.lv](mailto:vakances@cesunovads.lv).
4. Pieteikums sastāv no:
   1. CV (pretendenta dzīves un darba gaitas apraksts);
   2. motivēts pieteikums, iekļaujot informāciju par atbilstību izvirzītajām prasībām, tai skaitā aprakstot pretendenta iepriekšējo pieredzi.
5. Pieteikums jāiesniedz vai jānodrošina tā iesūtīšana (saņemšana) līdz 2023. gada 26. martam (ieskaitot), pēc šī termiņa saņemtie pieteikumi netiek vērtēti.

# III Pieteikumu izskatīšana, vērtēšanas kritēriji, lēmuma pieņemšana

1. Konkursa komisija vērtēšanu veic divās vai vairāk kārtās:
   1. Pirmajā kārtā komisijas sekretārs pārbauda, vai pretendenti, kuri pieteikušies konkursā, ir iesnieguši visus nepieciešamos konkursa dokumentus un atbilst izvirzītajām kvalifikācijas prasībām. Komisijas sekretārs telefoniski paziņo intervijas norises laiku un vietu tiem pretendentiem, kuri izturējuši pirmo atlases kārtu un tiek aicināti uz interviju.

|  |  |  |
| --- | --- | --- |
| Nr.p.k. | Vērtēšanas kritērijs | Punktu skaits |
|  | Izglītība:  Profesionālais bakalaura grāds projektu vadības  Profesionālais bakalaura grāds uzņēmējdarbības vadības vai sociālajās zinātnēs;  Profesionālais maģistra grāds projektu vadības  Profesionālais maģistra grāds uzņēmējdarbības vadības vai sociālajās zinātnēs;  Augstākā izglītība citā sfērā. | 5  4  7  6  3 |
|  | Pieredze projektu plānošanā, koordinēšanā un īstenošanā vai projektu vadības grupas sastāvā (norādīta motivācijas vēstulē):  Mazāka kā 3 gadi;  3 gadi;  5 un vairāk gadi. | 2  3  4 |

* 1. Otrajai kārtai tiek virzīti tie pretendenti, kuru iegūto punktu skaits pirmajā konkursa kārtā ir sasniedzis vismaz 6 punktus.
  2. Otrajā kārtā(intervijā) komisija izvērtē pretendenta atbilstību un profesionālo sagatavotību iesniegtajam rakstiskajam materiālam un sarunas laikā pēc šādiem kritērijiem:

|  |  |  |
| --- | --- | --- |
| Nr.p.k. | Vērtēšanas kritērijs | Punktu skaits |
| 1. | zināšanas un pieredze projektu plānošanā, koordinēšanā un plānošanā, iniciatīva to pilnveidošanā | Līdz 5 |
| 2. | normatīvo aktu pārzināšana darbības jomā | Līdz 5 |
| 3. | saskarsmes un komunikācijas prasmes | Līdz 3 |
| 4. | spēja sniegt kompetentas atbildes uz komisijas jautājumiem | Līdz 3 |

* 1. Komisijas locekļiem un pieaicinātajiem personāla atlases vai citiem ekspertiem, ja tādi ir pieaicināti, ir tiesības uzdot jautājumus pretendentam, kas saistīti ar iepriekšējo pieredzi, zināšanām, problēmsituāciju analīzi u.c.

1. Ņemot vērā otrās kārtas rezultātus, komisija var lemt par pretendenta ar augstāko punktu skaitu virzīšanai amatam vai arī, ja ir vairāki amatam atbilstoši līdzvērtīgi kandidāti ar līdzīgi iegūtu punktu skaitu, komisijas var organizēt noslēguma kārtu definējot uzdevumus.
2. Konkursa komisija pēc noslēguma kārtas, ja tāda ir bijusi, var pieņemt lēmumu, atklāti balsojot, ar klātesošo balsu vairākumu. Ja balsu skaits sadalās, izšķirošā balss ir komisijas priekšsēdētājam.
3. Pēc konkursa rezultātu apkopošanas komisija pieņem vienu no šādiem lēmumiem:
   1. izvēlas pretendentu, kas visvairāk atbilst Projektu ieviešanas un uzraudzības nodaļas vadītāja amatam izvirzītajām prasībām
   2. noraida visus pretendentus, un komisijas priekšsēdētājs var pieņemt lēmumu par atkārtota pretendentu konkursa organizēšanu.
4. Komisija pieņem galīgo lēmumu bez pretendentu klātbūtnes un par rezultātu paziņo katram intervētajam pretendentam rakstveidā piecu darba dienu laikā pēc lēmuma pieņemšanas.
5. Komisija sagatavo konkursa norises noslēguma protokolu un, kopā ar konkursā uzvarējušā pretendenta iesniegtajiem dokumentiem, iesniedz Cēsu novada pašvaldības Administrācijas birojā darba līguma noslēgšanai.

**IV Nobeiguma noteikumi**

1. Visi iesniegtie dokumenti paliek Cēsu novada Centrālās administrācijas rīcībā, tiem tiek piešķirts konfidenciāls raksturs.
2. Nolikums sagatavots uz 4 (četrām) lapām.

Nolikumu izstrādāja

Attīstības pārvaldes vadītāja

Dace Eihenbauma